Álvaro Bermejo

Álvaro Bermejo Marcos (Donostia, Gipuzkoa, 1959ko abuztuaren 1a) gaztelaniazko idazle eta kazetaria da. Historian lizentziaduna da. Hainbat literatura-sari irabazi ditu; besteak beste Eusko Jaurlaritzaren Pio Baroja Eleberri Saria, Salamanca Hiria Saria eta Ateneo de Sevilla Saria. Plagioa eginez edo arauak hautsiz irabazi ditu beste lau sari (Donostiako Hiria ipuin saria, Kontakizunen III. Max Aub Saria, Tierra de Monegros lehiaketa eta Avilako Kazetarien Elkartearen Nazioarteko XX. Narratiba Saria).

Eleberri historikoa landu du batez ere: La Madonna de la Tempestad (1988), El descenso de Orfeo (1989), La torre de Casandra (1991; Manuel Mújica Laínezen La viajera lanaren plagioa), Pedro Ugarteren Facebook hormako mezua, Facebook, 2015-11-05. Gabriela : «Plagio a Mujica Lainez en un cuento premiado hace 26 años en España», La Nación, 2015-11-19. Benarés (1995), El reino del año mil (1998), La piedra imán (2001), El evangelio del Tíbet (2008), Contracorriente (2009) eta El Laberinto de la Atlántida (2010) ditu lanik aipagarrienak.

 Plagioz eta arau haustez irabazitako sariak 
1988an, Donostiako Hiria ipuin sariko euskarazko atala irabazi zuen Bermejok, Egunsentirantz lanarekin. Berak, ordea, ez daki euskaraz, gaztelaniaz egin zuen idazlana (Batalla hacia la aurora) eta euskarako irakasle batek itzuli zion sarirako. José Luis : «Polémica por el premio a una obra en 'euskera' traducida del castellano», El País, 1988-01-20.

2015eko urrian, Bermejori irabaziak zituen bi sari kendu zizkioten: alde batetik, Tierra de Monegros lehiaketako 2014ko bigarren saria, Bermejok Marcos Crotto idazleari plagiatutako lan batekin irabazi zuelako; «Retirado por plagio el segundo premio del certamen de relatos Tierra de Monegros 2014», Premios Literarios, 2015-10-09. eta, bestetik, Avilako Kazetarien Elkarteak 2015ean emandako lehenengo saria, Bermejok beste sariketa batera aurkeztutako idazlan berarekin irabazi zuelako (sariaren oinarrietan zehaztuta zegoen aurrez saritutako lanak aurkezteko debekua). «Comunicado de la Asociación de Periodistas de Ávila», Periodistasdeavila.com, 2015-10-08.

2015eko azaroan Pedro Ugarte idazleak azaldu zuenez, Bermejok Manuel Mújica Laínezen La viajera plagiatuz irabazi zuen Kontakizunen III. Max Aub Saria, 1989an La torre de Casandra lanarekin lortua.

 Erreferentziak 

Kategoria:Euskal Herriko gaztelaniazko idazleak
Kategoria:Gipuzkoako kazetariak
Kategoria:XX. mendeko Donostiako idazleak
Kategoria:XXI. mendeko Donostiako idazleak
Kategoria:Euskal Herriko fantasiazko idazleak
Kategoria:Eleberri historikoko idazleak
Kategoria:Bartzelonako Unibertsitate Autonomoko ikasleak